Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 1 Pv 373/12/1104	Bratislava IV, 16.1.2013
EEČ : 2-11-19-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 500,00 € 
b.	Peňažná suma určená na všeobecne prospešné účely: 80,00 € 
c.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Karlova Ves pod spisovou značkou ORP-659/KV-B4-2012.
dňa 28.04.2012 v čase medzi 03.00 hod. a 04.00 hod. v Bratislave  na Majerníkovej ulici počas toho, ako sedel v osobnom motorovom vozidle zn. BMW X5, čiernej farby,   EČV : BA -053RX  , patriacom poškodenému XXXXX , ktorý sa v tom čase nachádzal mimo vozidla, odcudzil z peňaženky položenej na lakťovej opierke bankovku v nominálnej hodnote 500 € , čím spôsobil poškodenému XXXXX škodu vo výške 500 €     

Odôvodnenie: 
	Poverený príslušník Obvodného oddelenia Karlova Ves Okresného riaditeľstva PZ Bratislava IV viedol pod  sp. zn. ORP-659/KV-B4-2012     trestné stíhanie proti  XXXXX  pre prečin krádeže podľa § 212 ods. 1  Trestného zákona  na tom skutkovom základe, ako je uvedené vo výrokovej časti tohto uznesenia. 

Poverený príslušník policajného zboru predložil spisový materiál na Okresnú prokuratúru Bratislava IV s návrhom na konečné rozhodnutie. 

Po preskúmaní spisového materiálu som udelila pokyn na vykonanie mediácie, v rámci ktorej obvinený XXXXX  vyjadril ľútosť nad svojim konaním, pričom dňa 28.04.2012 poškodenému uhradil spôsobenú škodu v plnej výške . Následne dňa 12.12.2012 obvinený vložil na účet Okresnej prokuratúry Bratislava IV sumu 80 €, z ktorej je z ktorej je 50 % určených Asociácii supervízorov a sociálnych poradcov  so sídlom v Bratislave na Grösslingovej ulici č. 67, IČO: 31803989  a 50 % štátu na peňažnú pomoc poškodeným. 

Obvinený XXXXX  pri výsluchu dňa 31.05.2012 a poškodený XXXXX  pri výsluchu dňa 10.05.2012 výslovne súhlasili s prípadným schválením zmieru a zastavením trestného stíhania z uvedeného dôvodu. Preskúmaním spisu som zistila, že na takýto postup sú splnené všetky zákonné podmienky. 

Podľa § 220 odsek 1 Tr. por. v konaní o prečine, na ktorý zákon ustanovuje trest odňatia slobody, ktorého hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)  vyhlásil, že spáchal skutok, za ktorý je trestne stíhaný a nie sú dôvodné pochybnosti o tom, že jeho vyhlásenie bolo vykonané slobodne, vážne a určito, 
b) nahradil  škodu,  pokiaľ  bola  činom  spôsobená,  alebo urobil iné opatrenia na jej náhradu, alebo inak odstránil ujmu vzniknutú trestným činom, 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

V predmetnej trestnej veci je vedené trestné stíhanie pre prečin krádeže podľa § 212 ods. 1 Tr.  zák., za ktorý zákon dovoľuje uložiť trest odňatia slobody v trvaní do dvoch rokov. 

Obvinený  XXXXX  sa v zápisnici o výsluchu zo dňa 31.05.2012 k spáchaniu trestného činu priznal, jeho spáchanie oľutoval a dňa 16.08.2012 vyhlásil, že spáchal skutok, pre ktorý mu bolo vznesené obvinenie .

Odcudzenú finančnú hotovosť vo výške 500 € obvinený XXXXX ešte v deň spáchania skutku t.j. 28.04.2012 vrátil poškodenému XXXXX. 

Dňa 12.12.2012 obvinený vložil na účet Okresnej prokuratúry Bratislava IV sumu  80 €, z ktorej je z ktorej je 50 % určených Asociácii supervízorov a sociálnych poradcov  so sídlom v Bratislave na Grösslingovej ulici č. 67, IČO: 31803989  a 50 % štátu na peňažnú pomoc poškodeným. Táto  suma je  primeraná  závažnosti spáchaného prečinu .

Zo správ k osobe obvineného vyplýva, že obvinený XXXXX doposiaľ nebol súdne trestaný. Obvinenému boli v roku 2011  a 2012 uložené blokové  pokuty vo výške 250 € a 150 € za spáchanie priestupkov podľa § 16 ods. 4, ods. 5  zák. č. 8/2009 Z.z. t.j. za porušenie pravidiel cestnej premávky , spočívajúce v prekročení maximálnej povolenej rýchlosti a napomenutie za spáchanie priestupku podľa § 3 ods. 2 písm. b) zák. č. 8/2009 Z.z..   t.j. za nerešpektovanie pokynu vyplývajúceho z dopravnej značky alebo dopravného zariadenia.  Som toho názoru, že uvedené  priestupky dosahujú takú nízku závažnosť , že nimi  nemožno spochybniť záver, že  skutok, pre ktorý sa vedie toto konanie je ojedinelým vybočením z medzí doterajšieho  riadneho života obvineného a už samotné trestné stíhanie má na neho výchovný vplyv.

Obvinený je riadne zamestnaný. Skutok spáchal v stave opitosti  a odcudzenú hotovosť poškodenému bezprostredne po spáchaní skutku vrátil. 

Skutkový stav a vina obvineného zo spáchania stíhaného skutku sú dostatočne preukázané vykonaným dokazovaním v rámci prípravného konania, a to predovšetkým vlastným priznaním obvineného XXXXX , ako aj výpoveďou poškodeného XXXXX .  

S poukazom na vyjadrenie obvineného a horeuvedené dôkazy, nie sú odôvodnené pochybnosti o tom, že vyhlásenie obvineného XXXXX bolo vykonané slobodne, vážne a zrozumiteľne.

Keďže obvinený vyhlásil, že spáchal skutok, za ktorý je trestne stíhaný, ostatné dôkazy preukazujú spáchanie skutku obvineným, obvinený poškodenému uhradil spôsobenú škodu v plnej výške  a  zložil na účet prokuratúry adekvátnu peňažnú sumu určenú konkrétnemu adresátovi na všeobecne prospešné účely , dospela som vzhľadom na povahu a závažnosť spáchaného činu, , na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, ako aj s prihliadnutím k náprave vzťahov medzi obvineným a poškodeným k záveru, že takýto spôsob rozhodnutia je postačujúci. 

Vzhľadom na uvedené skutočnosti som rozhodla tak, ako je to uvedené vo výrokovej časti tohto uznesenia a trestné stíhanie vedené proti obvinenému XXXXX   som zastavila z dôvodu schválenia zmieru. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Silvia Adamovičová
prokurátorka